17वें दिन भी धरना प्रदर्शन जारी
अनादरा. कस्बेमें पूर्व पंचायत की अनियमितताओं को लेकर बस स्टैंड पर चल रहा ग्रामीणों का धरना प्रदर्शन गुरुवार को 17 दिन भी जारी रहा। वहीं गत 18 दिसंबर को भूख हड़ताल पर बैठे आमलाखेड़ा निवासी हिराराम पुत्र रूड़ाराम कोली की तबीयत बिगड़ने पर बुधवार को सिरोही अस्पताल लाया गया। इस पर बुधवार को जवानसिंह राव भूख हड़ताल पर बैठे। ग्रामीणों ने बताया कि 18 दिसंबर को थानाधिकारी घेवरसिंह राजपुरोहित डॉ. मुकेश मीणा को मुख्यमंत्री के नाम ज्ञापन सौंपा। साथ ही डॉ. मुकेश मीणा मेलनर्स विक्रमसिंह ने 18 दिसंबर से भूख हड़ताल पर बैठे हिराराम कोली के स्वास्थ्य की जांच की तथा तबीयत बिगड़ने पर रेवदर तहसीलदार अर्जुनदान चारण को इसकी सूचना दी। इस पर हैड कांस्टेबल उदाराम विशनोई मौके पर पंहुचे कर हिराराम कोली को 108 से एंबुलेंस से सिरोही अस्पताल भेजा। गुरुवार को जवानसिंह राव भूख हड़ताल पर बैठे तथा उनके साथ में छतरसिंह राजपुत, वागाराम सैन, शिलु देवी कोली क्रमिक अनशन पर बैठे। इस मौके पनाराम जोगी, विष्णु कुमार प्रजापत, परबतसिंह राजपुत, शरदार खांन, भोमसिंह राजपूत और भंवरसिंह चौहान समेत ग्रामीण मौजूद थे।
bho_Deva hin_Deva